|  |  |
| --- | --- |
| i_gerb_big | **MINISTERUL FINANŢELOR****AL REPUBLICII MOLDOVA** |

# ORDIN

mun. Chişinău

\_\_\_\_\_\_\_\_\_ Nr.\_\_\_\_\_\_\_\_\_

**Cu privire la modificarea unor**

**ordine ale Ministrului Finanțelor**

În temeiul art.8 alin.(1) lit.b) din Legea contabilităţii şi raportării financiare nr.287/2017 (publicată în Monitorul Oficial al Republicii Moldova, 2018, nr.1-6, art.22), cu modificările ulterioare, şi în scopul excluderii prevederilor privind obligația aplicării ștampilei pe documentele contabile, în contextul art.11 alin.(7) al Legii contabilității și raportării financiare nr.287/2017 și art.3 pct.5 al Legii cu privire la antreprenoriat şi întreprinderi nr.845/1992,

**ORDON:**

1. **Ordinul Ministrului Finanţelor nr.181/2019 cu privire la aprobarea Indicaţiilor metodice privind contabilitatea în cabinetele individuale ale medicilor de familie** (Monitorul Oficial al Republicii Moldova, 2020, nr.7-13, art.20), se modifică după cum urmează:

În Anexă, la pct.23 subpct.3) și 4), sintagma ,,şi, după caz, ştampila” se exclude.

1. **Ordinul Ministrului Finanţelor nr.65/2019** **cu privire la aprobarea formularului tipizat de document primar cu regim special “Aviz de însoţire a mărfii” şi a Dispoziţiilor privind modul de operare cu formularul tipizat de document primar cu regim special “Aviz de însoţire a mărfii”** (Monitorul Oficial al Republicii Moldova, 2019, nr.148-158, art.719), se modifică după cum urmează:

În Anexa nr.2, pct.10:

1) subpct.18), sintagma ,,şi, după caz, se aplică ştampila furnizorului” se exclude;

1. subpct.21), sintagma ,,şi, după caz, aplică ştampila pentru primirea încărcăturii” se exclude.
2. **Ordinul Ministrului Finanţelor nr.216/2018 cu privire la aprobarea Indicaţiilor metodice privind contabilitatea pentru persoanele fizice care desfăşoară activitate profesională în sectorul justiţiei** (Monitorul Oficial al Republicii Moldova, 2019, nr.6-12, art.60), se modifică după cum urmează:

În Anexă la pct.24 subpct.3) și 4) sintagmele ,,şi, după caz, ştampila” se exclud.

1. **Ordinul Ministrului Finanţelor nr.110/2011** **cu privire la aprobarea formularului tipizat de document primar cu regim special „A-2/bi Bonul de comandă”** (Monitorul Oficial al Republicii Moldova, 2011, nr.182-186, art.1682), se modifică după cum urmează:
2. În Anexa nr.1, ex.1, 2 și 3 ale Formularului tipizat, abrevierile ,,L.Ș. M.П.” se exclud;
3. În Anexa nr.2, pct.5 subpct.17), propoziția ,,Recepţionerul aplică ştampila entităţii pe toate exemplarele formularului “A-2/bi Bonul de comandă”.” se exclude.
4. **Ordinul Ministrului Finanţelor nr.85/2014** **cu privire la aprobarea formularului tipizat de document primar cu regim special “Borderou de achiziţie al laptelui” şi a Instrucţiunii de completare a borderoului de achiziţie al laptelui** (Monitorul Oficial al Republicii Moldova, 2014, nr.223-230, art.1095), se modifică după cum urmează:

În Anexa nr.1, abrevierile ,,[L.Ș.]-[M.П.]” se exclud.

1. **Ordinul Ministrului Finanţelor nr.71/2014 cu privire la aprobarea formularului tipizat de document primar “Act de confirmare a creanţelor şi datoriilor în valută străină aferente operaţiunilor economice între rezidenţii Republicii Moldova”** (Monitorul Oficial al Republicii Moldova, 2014, nr.153-159, art.809), se modifică după cum urmează:

În Anexa nr.1, abrevierile ,,[L.Ș.] [M.П.]” se exclud.

1. **Ordinul Ministrului Finanţelor nr.21/2014** **cu privire la aprobarea Regulamentului privind evidenţa contabilă a plantaţiilor viticole în procesul plantării, exploatării şi defrişării acestora** (Monitorul Oficial al Republicii Moldova, 2014, nr.53-59, art.310), se modifică după cum urmează:

În Anexele 1, 2, 3 (4 cazuri), 5, 7, 8 și 9, sintagma ,,, ștampila” se exclude.

1. **Ordinul Ministrului Finanţelor nr.60/2012** **cu privire la aprobarea Regulamentului privind inventarierea** (Monitorul Oficial al Republicii Moldova, 2012, nr.166-169, art.953), se modifică după cum urmează:

În Anexa 13 *Formular INV-9* și Anexa 13 *Formular INV-9 (VERSO)*, abrevierile ,,L.Ș.” se exclud.

1. **Ordinul comun al Ministerului Finanţelor** **şi Biroului Naţional de Statistică nr.88/106/2008** **cu privire la aprobarea formularului tipizat de document primar cu regim special “Actul de achiziţie a serviciilor de locaţiune şi a cheltuielilor aferente“** (Monitorul Oficial al Republicii Moldova, 2008, nr.189, art.559), se modifică după cum urmează:
2. În Formularul tipizat, abrevierea ,,L.Ș. M.П.” se exclude.
3. În liniuța a 19-a din Instrucțiunea privind completarea formularului tipizat cu regim special “Actul de achiziţie a serviciilor de locaţiune şi a cheltuielilor aferente”, capitolul ,,Completarea formularului “Actul de achiziţie a serviciilor de locaţiune şi a cheltuielilor aferente”, sintagma ,,cu aplicarea ştampilei locatarului” și propoziția ,,În cazul cînd serviciile sînt primite în baza delegaţiei eliberate de locatar, ştampila locatarului nu se aplică;” se exclud.
4. Se admite utilizarea de către entităţi a formularelor documentelor primare și documentelor primare cu regim special, valabile pînă la intrarea în vigoare a prezentului ordin, pînă la epuizarea deplină a stocurilor aflate la entităţi, Serviciul Fiscal de Stat etc.
5. Prezentul ordin intră în vigoare la data publicării în Monitorul Oficial al Republicii Moldova.

**Ministru Dumitru BUDIANSCHI**

|  |  |  |  |
| --- | --- | --- | --- |
| **Coordonat cu****Funcția/subdiviziunea** | **Numele, Prenumele** | **Data** | **Semnătura** |
| Secretar General de Stat | Dina ROȘCA |  |  |
| Șef adjunct al Direcției politici financiare, șef al Secției politici contabile și audit | Natalia TONU |  |  |
| Executor: Consultant principalTelefon: 022-262785e-mail: dorina.postu@mf.gov.md | Dorina POSTU |  |  |